ออกตัวก่อนว่าจริงๆ ไม่ได้อยากจะรีวิวซ้ำ แต่ร้านเปลี่ยนรูปแบบไปมากเลยอยากมาอัพเดทไว้ ตั้งแต่ที่เริ่มมาทานตอนร้านเปิดใหม่ๆ ที่นี่ก็กลายเป็นร้านโปรดเรา ไปซ้ำประมาณห้าหกรอบ แต่ก่อนจะเป็นบุฟเฟต์หัวละ 399 เฉพาะช่วงกลางวัน แต่ตั้งแต่มกรา  2560 ก็เปลี่ยนไป มีบุฟเฟต์ตลอด แบ่งเป็นราคา 299 499 699 ก็จะมีเมนูให้เลือกเพิ่มไปตามราคา (มีชาข้าวรีฟิลฟรี) ฟังดูเหมือนจะดี แต่เรากลับผิดหวัง เพราะบางเมนูที่สั่งประจำไปอยู่ในราคา 699 และเมนู 299 ก็มีให้เลือกน้อยซะจนไม่รู้จะทานเป็นบุฟเฟต์ทำไม เลยกลายเป็นทานในราคา 499 โดยอดทานบางเมนูที่เคยสั่งแต่ก่อนไป เช่น ปลาหมึกผัดxo และไม่รู้คิดไปเองไหมว่าอาหารปริมาณลดลง ไม่เต็มที่เหมือนแต่ก่อน ซาชิมิแซลม่อนก็ไม่มีในเมนูบุฟเฟต์แล้ว ที่สำคัญสำหรับรอบนี้ อย่าเชื่อรูปในเมนู!! บางจานเอามาเสิร์ฟแล้วงงเลยว่าสั่งอะไรแบบนี้มาด้วยหรอ ต่างกันมาก กรุณาเตรียมใจ แต่โดยรวมก็ยังเป็นร้านที่โอเคอยู่ ทั้งรสชาติ ความสะอาด การบริการ แต่ก็อดเสียดายไม่ได้ จากนี้คงมาทานเลือกมาทานที่นี่น้อยลง และถ้ามาก็คงสั่งเป็นอะลาคาร์ทแทน 